

PREKIŲ PIRKIMO – PARDAVIMO SUTARTIS NR............................. 

2026 02 20

AB Birštono sanatorija „Versmė“ (toliau – Pirkėjas) atstovaujama direktorės Rasos Noreikienės ir 
[bookmark: _GoBack]UAB ,,.........................“ (toliau – Tiekėjas), atstovaujama direktoriaus                                      ,toliau kartu šioje prekių pirkimo – pardavimo sutartyje vadinami „Šalimis“, o kiekvienas atskirai – „Šalimi“,  sudarė šią prekių pirkimo – pardavimo sutartį, toliau vadinamą „Sutartimi“ ir susitarė dėl toliau išvardintų sąlygų.
1 straipsnis. Sutarties dalykas ir objektas
1.1. Sutarties dalykas – prekių, nurodytų techninėje specifikacijoje (Sutarties 1 priede) (toliau – Prekės), pirkimas – pardavimas, įskaitant jų pristatymą, sumontavimą, įdiegimą, personalo apmokymą naudotis Prekėmis.
1.2. Tiekėjas įsipareigoja perduoti Tiekėjui nuosavybės teise priklausančias Prekes Pirkėjo nuosavybėn, o Pirkėjas įsipareigoja priimti šias Prekes ir sumokėti už jas Sutartyje nustatytą kainą Sutartyje aptartomis sąlygomis ir tvarka.
1.3. Tiekėjas patvirtina, kad tretieji asmenys į perduodamas Prekes neturi jokių teisių ar pretenzijų, perduodamos Prekės nėra areštuotos ir nėra teisminio ginčo objektas, taip pat Tiekėjo teisė disponuoti Prekėmis nėra atimta ar apribota.
1.4. Prekės turi būti naujos, nenaudotos, tinkamos naudoti pagal jų paskirtį, atitikti techninėje specifikacijoje (Sutarties 1 priede) nustatytus reikalavimus, Tiekėjo pasiūlymą bei kitus Sutarties reikalavimus, taip pat atitikti visus, su jų tiekimu ir kokybe susijusių Lietuvos Respublikos ir Europos Sąjungos teisės aktų reikalavimus. 
1.5. Tiekėjas garantuoja, kad Prekės yra kokybiškos, neturi paslėptų trūkumų ir defektų (dizaino, medžiagų, gamybos ar kt.). 
1.6. Tiekėjas suteikia Prekėms ne mažesnę kaip techninėje specifikacijoje (Sutarties 1 priede) nurodyto termino garantiją, kuri pradedama skaičiuoti nuo Prekių perdavimo Pirkėjui. Garantinio laikotarpio metu Tiekėjas turi užtikrinti nemokamą Prekių remontą, įskaitant Prekių dalių pakeitimą naujomis, bei nustatytų techninių galimybių atkūrimą arba nemokamą Prekių pakeitimą naujomis. Jei tiekėjas pakeičia Prekes ar Prekių dalis naujomis, tai naujoms Prekėms ar jų dalims taikomas toks pats šiame Sutarties punkte nurodytas garantinis terminas.
2 straipsnis. Prekių pristatymas ir priėmimas
2.1. Prekės turi būti pristatytos, sumontuotos, įdiegtos, personalas apmokytas naudotis Prekėmis per 60 dienų nuo avansinio apmokėjimo gavimo datos.   
2.2. 2.1 punkte numatytas terminas, Tiekėjui pateikus raštišką prašymą Pirkėjui, bendru rašytiniu Sutarties Šalių susitarimu gali būti sustabdytas atsiradus objektyvioms nuo Tiekėjo nepriklausančioms aplinkybėms, pvz. dėl valdžios institucijų veiksmų (naujų teisės aktų įsigaliojimo, esamų panaikinimo ar pakeitimo, sankcijų taikymo ir pan.), turinčių tiesioginės įtakos Tiekėjo prievolių pagal Sutartį vykdymui, nenugalimos jėgos (force majeure) ar kitų aplinkybių. Tokiu atveju Prekių pristatymo terminas gali būti pratęsiamas tiek, kiek trunka minėtos aplinkybės. Jei Prekių pristatymas stabdomas ilgiau nei 30 dienų, Pirkėjas turi teisę nutraukti Sutartį. 
2.3. Prekių pristatymo vieta: B. Sruogos g. 9, LT-59209 Birštonas
2.4. Tiekėjas pristato Prekes Pirkėjui pagal tarptautinių prekybos sutarčių sąlygas „Incoterms 2010“. 
2.5. Tiekėjas turi pasirūpinti, kad Prekės būtų pristatytos į priėmimo vietą suderinus su Pirkėju, kad pastarasis galėtų Prekes patikrinti, įsitikinti jų tinkamumu ir įforminti Prekių priėmimą. Pirkėjas turi pasirūpinti, kad būtų pakankama erdvės įnešti ar įkelti Prekes į jų naudojimo patalpą.
2.6. Su Prekėmis turi būti pateikti visi prietaisų dokumentai (prietaisų pasai, naudojimo instrukcijos ir pan.).
2.7. Prekių priėmimas – perdavimas įforminamas pasirašant priėmimo – perdavimo aktą ir sąskaitą faktūrą.  Nuo šio dokumento pasirašymo momento atsakomybę už pristatytas prekes ir jų būklę perima Pirkėjas. Prekės tampa Pirkėjo nuosavybe, kai yra pilnai atsiskaityta už prekes. Pirkėjas skiria atsakingą už prekių priėmimą bei visų su tuo susijusių dokumentų pasirašymą direktoriaus pav. ūkiui Gintarą Čekanauską.
2.8. [bookmark: _Hlk205281381]Pirkėjas iki Prekių priėmimo – perdavimo akto (ar ir sąskaitos – faktūros pasirašymo, taip pat jei Prekių neatitikimas paaiškėjo po Prekių pristatymo, turi teisę reikalauti:
2.8.1. iki nurodyto termino iš pristatymo vietos išgabenti Prekes, kurios neatitinka Sutarties reikalavimų;
2.8.2. pakeisti Sutarties reikalavimų neatitinkančias Prekes tinkamomis Prekėmis ir/ar įdiegti jas pagal Sutarties reikalavimus;
2.8.3. Tiekėjo sąskaita ištaisyti nurodytus defektus.



3  straipsnis. Prekių kainos, atsiskaitymo ir mokėjimo tvarka

3.1. Sutartyje nustatoma fiksuota kaina: 


	[bookmark: _Hlk162942556]Eil. Nr.
	Prekių pavadinimas
	Kiekis
	Vnt. kaina be PVM
	Suma be PVM
	Suma su PVM

	1.
	Purvo vonios
	5
	
	
	

	Suma, Eur su PVM:
	
	

	
	
	


3.2. Į Sutarties kainą yra įskaičiuoti visi mokesčiai ir visos Tiekėjo išlaidos, būtinos sutarties įvykdymui.
3.3. Sutarties kaina ir prekių kiekiai per visą Sutarties galiojimo laikotarpį nebus keičiami. 
3.4. Su Tiekėju atsiskaitoma sumokant avansinę įmoką ___________ Eur po sutarties pasirašymo; antroji apmokėjimo dalis _______________ EUR sumokama per 30 kalendorinių dienų nuo sąskaitos – faktūros už pristatytas Prekes pateikimo Pirkėjui ir Prekės priėmimo – perdavimo akto pasirašymo dienos. Atsiskaitoma eurais, mokėjimo pavedimu į Tiekėjo Sutartyje nurodytą sąskaitą. Mokėjimas laikomas įvykdytu, kai pinigai patenka į Tiekėjo Sutartyje nurodytą sąskaitą. 

4  straipsnis. Šalių atsakomybė
4.1. Jei Tiekėjas dėl savo kaltės vėluoja pristatyti visas Prekes ar dalį Prekių, ar įvykdyti kitus sutartinius įsipareigojimus per Sutartyje numatytą terminą, Pirkėjas turi teisę be oficialaus įspėjimo ir nesumažindamas kitų savo teisių gynimo priemonių, numatytų Sutartyje, pradėti skaičiuoti 0,2 % dydžio delspinigius nuo nepristatytų Prekių kainos už kiekvieną termino praleidimo dieną. 
4.2. Jei apskaičiuoti delspinigiai viršija 10 proc. Bendros Sutarties kainos, Pirkėjas gali pasirinkti:
4.2.1. toliau skaičiuoti delspinigius;  
4.2.2. toliau skaičiuoti delspinigius, raštu įspėjęs Tiekėją, periodiškai išskaičiuoti delspinigių sumą iš Tiekėjui mokėtinų sumų; 
4.2.3. nutraukti Sutartį – šiuo atveju Tiekėjas privalo atlyginti dėl Sutarties nutraukimo atsiradusius nuostolius;
4.3. Pirkėjui vėluojant sumokėti už priimtas kokybiškas Prekes, Tiekėjas gali LR Civiliniame kodekse nustatyta tvarka pareikalauti mokėti 0,2 % dydžio delspinigius už kiekvieną pavėluotą dieną nuo vėluojamos sumokėti sumos. 
4.4. Delspinigių sumokėjimas neatleidžia Šalies nuo pareigos vykdyti šioje Sutartyje prisiimtus įsipareigojimus.
4.5. Prekei suteikiama 2 metų garantija.

5 straipsnis. Nenugalima jėga
5.1. Nė viena Sutarties Šalis nėra laikoma pažeidusia Sutartį arba nevykdančia savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos.
5.2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d. Lietuvos Respublikos Vyriausybės nutarimas Nr. 840 “ Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo”).
5.3. Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Pirkėjas raštu nenurodo kitaip, Tiekėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti.

6  straipsnis. Ginčų sprendimo tvarka
6.1. Sutartis aiškinama, visi joje neaptarti klausimai ir visi ginčai, kylantys iš Sutarties ar su ja susiję, sprendžiami remiantis Lietuvos Respublikos teise. 
6.2. Visi ginčai, kylantys iš Sutarties ar su ja susiję, sprendžiami derybų būdu. Jei Šalims nepavyksta išspręsti ginčo derybų būdu, ginčas gali būti sprendžiamas kompetentingame Lietuvos Respublikos teisme. Teritorinis teismingumas nustatomas pagal Pirkėjo buveinės vietą. 

7 straipsnis. Sutarties nutraukimas 
7.1. Sutartis gali būti nutraukiama rašytiniu Šalių susitarimu arba vienos iš Šalių valia.
7.2. Pirkėjas gali, įspėjęs Tiekėją prieš 5 (penkias) darbo dienas, nutraukti Sutartį, jei:
7.2.1. Tiekėjo mokėtinų delspinigių suma viršija 10 procentų bendros Sutarties kainos.
7.3. Pirkėjas, įspėjęs Tiekėją prieš 30 (trisdešimt) kalendorinių dienų, turi teisę vienašališkai nutraukti Sutartį atsiradus kitoms, svarbioms, nuo jo nepriklausančioms priežastims. Tokiu atveju Pirkėjas turi sumokėti Tiekėjui už pastarojo jau įvykdytus sutartinius įsipareigojimus.
7.4. Pirkėjas gali nutraukti Sutartį, prieš 14 (keturiolika) kalendorinių dienų raštu įspėjęs Tiekėją, bei pareikalauti visų galimų nuostolių atlyginimo, jei:
7.4.1. Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
7.4.2. Tiekėjas nesilaiko Sutartyje nurodytų sutartinių įsipareigojimų įvykdymo terminų;
7.4.3. Tiekėjas nevykdo kitų savo sutartinių įsipareigojimų ir tai yra esminis Sutarties pažeidimas;
7.5. Tiekėjas gali nutraukti Sutartį, prieš 14 (keturiolika) kalendorinių dienų raštu įspėjęs Pirkėją, jei:
7.5.1. ne dėl Tiekėjo kaltės Pirkėjas vėluoja sumokėti daugiau nei 30 (trisdešimt) kalendorinių dienų nuo Sutartyje nurodyto sumokėjimo termino pabaigos;
7.5.2. Pirkėjas nevykdo kitų sutartinių įsipareigojimų ir tai yra esminis Sutarties pažeidimas;
7.6. Pirkėjo nuostoliai ar išlaidos išieškomi išskaičiuojant juos iš Tiekėjui mokėtinų sumų.
7.7. Nutraukęs Sutartį Pirkėjas teisės aktų nustatyta tvarka gali sudaryti sutartį su trečiąja šalimi. Pirkėjas turi teisę reikalauti iš Tiekėjo padengti papildomas išlaidas, atsiradusias dėl naujos Sutarties sudarymo su trečiąja šalimi.

8 straipsnis. Baigiamosios nuostatos  
8.1. Sutartis įsigalioja, kai Sutartį pasirašo abi Sutarties Šalys.
8.2. Visi pranešimai, sutikimai ir kiti dokumentai, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą), toliau nurodytais adresais ar numeriais, kuriuos nurodė viena Šalis, pateikdama pranešimą.
8.3. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 10 dienų. 
8.4. Sutartis sudaryta lietuvių kalba, dviem vienodą juridinę galią turinčiais egzemplioriais – po vieną kiekvienai Šaliai.
8.5. Tiekėjas ir Pirkėjas negali perduoti savo teisių ir įsipareigojimų, susijusių su šia sutartimi, o taip pat Sutarties informacijos tretiems asmenims be raštiško kitos pusės sutikimo.
8.5 Tiekėjas ir Pirkėjas negali perduoti savo teisių ir įsipareigojimų dėl šios Sutarties              
8.6. Šią Sutartį sudaro Sutartis ir jos priedai:
8.6.1. Prekių specifikacija (1 priedas).

9 straipsnis. Šalių rekvizitai ir parašai

	[bookmark: _Hlk506327009]

PRIEDAS NR.1 
PRIE PREKIŲ PIRKIMO – PARDAVIMO SUTARTIES NR. 
Data

TECHNINĖ SPECIFIKACIJA


	Eil. Nr.
	Prekių pavadinimas
	Kiekis
	Vnt. kaina be PVM
	Suma be PVM

	1.
	Purvo vonios
	5
	
	

	PVM 21%
	

	Suma, Eur su PVM:

